recursal/SuperWikiNEXT-32B huggingface dataset:
United States Notes fra 1880
**United States Note** er en pengeseddel som ble utstedt av finansdepartementet i USA mellom 1862 og 1971. Sedlene er fortsatt gyldige betalingsmidler, men er for alle praktiske formål nå erstattet av Federal Reserve Notes, utstedt av sentralbanken Federal Reserve.

United States Notes var USAs første, nasjonale pengesedler, og ble satt i omløp under den amerikanske borgerkrigen. Kongressen vedtok da at mengden United States Notes skulle begrenses til tre hundre millioner dollar, en relativt stor sum på den tiden.

Frem til 1933 kunne United States Notes byttes inn i gull, men landet gikk bort fra gullstandarden under depresjonen. Dermed forsvant forskjellen mellom Federal Reserve Notes og United States Notes, og man bestemte seg etterhvert for å fase ut sistnevnte. De siste United States Notes ble satt i omløp i januar 1971. De United States Notes som fortsatt er i omløp utgjør en forsvinnende liten del av seddelmengden i USA.

Referanser
----------

1. ↑  «FAQs: Currency - Legal Tender Status». Finansdepartementet i USA. Arkivert fra originalen 18. mai 2007. Besøkt 26. mai 2007.

Eksterne lenker
---------------

* Six Kinds of United States Paper Currency
**United Self-Defense Forces** eller **Group of Colombia** er en paraplyorganisasjon for alle regionale paramilitære grupper i Colombia som alle har til hensikt å beskytte ulike lokale økonomiske, sosiale og politiske interesser ved å bekjempe opprørere i sine områder. Det er anslått at organisasjonen har mer enn 20 000 soldater. Gruppen blir betraktet som en terroristorganisasjon av mange land og organisasjoner, inkludert USA og EU. 

Organisasjonen ble dannet i april 1997, og de hevder at deres primære målet er å beskytte sine sponsorer og støttespillere fra opprørere og deres aktiviteter, fordi den colombianske stat historisk sett aldri har klart å gjøre det.

Selv om det blir hevdet at gruppe ble demobilisert i begynnelsen av 2006, så har det vært flere drapstrusler som har blitt utstedt av dem etter det. Ett eksempel på dette var den 8. mai 2008, da ansatte i en radiostasjon som het Sarare FM stereo mottok en melding der det sto "Av velvære for deg og dine kjære, ikke bland deg i ting som ikke angår en radio stasjon.

Ifølge det colombianske politidirektoratet gjennomførte gruppen i de første ti månedene av 2000 804 attentatet, 203 kidnappinger, og 75 massakrer med til sammen 507 ofre.

Tidlig i mai 2004 arresterte venezuelanske myndigheter minst 100 personer som de anklaget for å være colombianske paramilitære og intrigante, sammen med deler av den venezuelanske opposisjonen, for å begynne en serie planlagte angrep mot tungt befestede militære mål i Caracas, som hadde sikte på å styrte president Hugo Chávez. 

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** SUDOC **·** NKC
 |
**Frankfurter Tor undergrunnsstasjon** er en undergrunnsstasjon på Berlins undergrunnsbanenettverk som betjenes av linje U5.

Stasjonen åpnet 21. desember 1930 og hadde opprinnelig navnet *Petersburger Straße*. Fra 1946 het den *Bersarinstraße*, fra 1958 *Frankfurter Tor*, fra 1991 *Rathaus Friedrichshain* og fra 1996 tilbake til det nåværende navn. Det kommer fra portene (Tor = port) i den gamle bymuren rundt Berlin og dette var porten på veien mot Frankfurt an der Oder som idag ligger ved den polske grense. Det er en rekke tilsvarende stedsnavn rundt de indre deler av Berlin og flere U-bahn-stasjoner har slike navn; Schlesisches Tor, Kottbusser Tor, Hallesches Tor, Oranienburger Tor og ikke minst Brandenburger Tor.


| **Forrige stasjon** |   |  Berlins undergrunnsbane |   | **Neste stasjon**
 |
| --- | --- | --- | --- | --- |
| WeberwieseAlexanderplatz |  | U5 |  | SamariterstraßeHönow |

Eksterne lenker
---------------

* (en) U-Bahnhof Frankfurter Tor (Berlin) – kategori av bilder, video eller lyd på Commons Rediger på Wikidata
Noen nasjonale grupper i Nepal; 
  
██ Bhothe, Sherpa, Thakali

██ Gurung

██ Kirat

██ Newar

██ Nepali

██ Tamang

**Tamang** er en nasjonalitet i Nepal.

I folketellinga i 2001 oppga 1 282 304 at de regna seg som tamang.

Tamang-folket snakker et tibeto-burmesisk språk. Flertallet er buddhister, det fins også et innslag av den tradisjonelle tibetanske religionen bön (også kalt pön). De regnes til janjati-folkeslaga i *åsene* i Nepal, og er bl.a. i slekt med Chepang, magar, gurung og kirat-folkene.

Tamang-folket har for det meste bodd i distriktene rundt Kathmandudalen, særlig i distriktene Rasuwa, Sindhulpalchok, Kavrepalanchok, Makwanpur, Nuwakot, Dhading, Ramechhap, Dolakha og Sindhuli.

Innafor kastesystemet som blei innført ved lov i Nepal også for ikke-hinduer i 1854 var tamang *sudra*, det vil si lavkaste (etter moderne betegnelse dalit) og kunne kjøpes og selges som slaver. I motsetning til andre såkalte «hill tribes» som magar og gurung, kunne de ikke bli soldater, og ikke verve seg som gurkha-tropper hos engelskmennene i India.

Eksterne lenker
---------------

* Tamang (På engelsk. Artikkel fra minoritetsorganisasjonen NEFIN.)

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BNF **·** BNF (data) **·** NDL
 |
***For Her Sake*** er en amerikansk stumfilm fra 1911.

Handling
--------

På tampen av den amerikanske borgerkrigen må en ung kvinne fra Sørstatene må velge mellom to friere. Mannen som blir avvist går deretter over til Unionen. Senere blir den unge Konføderasjon-soldaten tatt til fange, og den fiendtlige offiseren som kommer for å stille spørsmål, viser seg å være hans tidligere konkurrent for kvinnens kjærlighet. Offiseren håner sin nå hjelpeløse motstander, setter ham i en celle og forsøker med sin harde behandling å bryte ham ned.

Men den unge kvinnen, som får høre om elskerens prekære situasjon, bestemmer seg for å redde ham. Hun unnslipper vaktpostene, når utsiden av fengselet hans og gir mannen en fil som han kan bruke til å skjære bort stengeneo vinduet med. De forsøker å flykte, men dette blir oppdaget. En vaktpost avfyrer ett skudd rettet mot mannen, men flyktningene når hesten sin og rir fort bort. Unionsoffiseren, rasende over denne flukten, tar selv opp jakten. Han sporer opp paret til kvinnens hjem som blir fullstendig omringet, før han går inn i huset for å finne igjen fienden sin.

Referanser
----------

1. ↑  FOR HER SAKE

Eksterne lenker
---------------

* (en) *For Her Sake* på Internet Movie Database Rediger på Wikidata
Tamanhalvøya ligger øst for Krim
**Tamanhalvøya** er ei halvøy i Krasnodar kraj i Russland. Den ligger på østsiden av Kertsjstredet mellom Svartehavet og Azovhavet, som skiller Tamanhalvøya fra Krimhalvøya i Ukraina i vest. Tamanhalvøya er rundt 30 kilometer lang (øst-vest) og rundt 12 kilometer bred (nor-sør).

Historie
--------

I antikken lå det flere greske kolonier på halvøya, først og fremst Hermonassa og Fanagoria. Halvøya har siden ligget under en lang rekke stater og folk som har invadert området gjennom århundrene, blant annet Romerriket, hunerne, khazarene, Kievriket, Det storbulgarske rike, Genova og Det ottomanske rike.

Under andre verdenskrig ble halvøya besatt av Wehrmacht, under oppmarsjen mot Kaukasus i 1942. Tilbaketrekningen fulgte i 1943.

Eksterne lenker
---------------

* Portrett av Tamanhalvøya Arkivert 22. februar 2010 hos Wayback Machine. (russisk)

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** GeoNames
 |
**Tisnaren** er en innsjø som ligger på grensen mellom landskapene Östergötland og Södermanland i Sverige. Innsjøen ligger 44 meter over havet, og har et overflateareal på 39 km². Innsjøen deles av kommunene Finspång, Katrineholm og Vingåker. Tisnaren dreneres via Forsaån til Viren, og inngår i vassdraget. Innsjøens omgivelser består av kupert og lite tilgjengelig terreng. Ingen større tettsteder ligger i nærheten av innsjøen. Tisenö er største øy i innsjøen, og har fastboende befolkning.

I 1910-15 ble Tisnare kanal bygd for å forenkle frakt av gods til jernbanestasjonen Ändebol, som ligger på Södermanlandssiden av landskapsgrensen.

*Föreningen Rädda Tisnaren* har som hovedformål å verne om Tisnaren og tilstøtende elver.

Referanser
----------

1. 1 2  «Sjöareal och sjöhöjd» (PDF). Sveriges meteorologiska och hydrologiska institut. Besøkt 13. oktober 2016.
2. 1 2 3  «Sjödjup och sjövolym» (PDF). Sveriges meteorologiska och hydrologiska institut. Besøkt 13. oktober 2016.
3. ↑  «Vatteninformationssystem Sverige». Vattenmyndigheterna. Besøkt 13. oktober 2016.
4. ↑  «Min karta». Lantmäteriet. Besøkt 24. mai 2021.

|  |  |
| --- | --- |
| Oppslagsverk/autoritetsdata | GeoNames
 |
Kart.
**Porkalaområdet** (finsk **Porkkalan vuokra-alue**) er en halvøy på 380 kvadratkilometer beliggende 30 kilometer vest-sydvest av Helsingfors. 

Ved våpenhvileavtalen mellom Finland og Sovjetunionen den 19. september 1944 ble området utlånt til Sovjet for 50 år. For sovjeterne var dette en slags fortsettelse av marinebasen på Hankøhalvøya lenger vest, som de etter Vinterkrigen hadde etablert base på i Finland, men som de rømmet sent i 1941 under fortsettelseskrigen. 

Området omfattet store deler av Kyrkslätt kommune og hele Degerby kommune, som nå er en del av Ingå kommune. Dessuten inngikk deler av Esbo, Sjundeå og Ingå kommuner. Befolkningen på vel 7 200 personer (hvorav over 90 % var finlandssvensker) måtte i henhold til avtalen rømme området ti dager etter undertegnelsen. I 1947 fikk Finland lov til å benytte jernbanelinjen mellom Åbo og Helsingfors for transitt så fremt vinduene i togvognene var dekket.

I september 1955 meddelte Sovjetunionen overraskende at området ville bli tilbakelevert til Finland. Finland fikk igjen kontroll over området den 26. januar 1956, området hadde da mistet en del av sin strategiske betydning og ble tilbakelevert som en del av den allmenne avspenningen mellom de to landene.

Eksterne lenker
---------------

* *Uppslagsverket Finland*, Porkala
* *Finlandssvensken*, Degerby & Porkala-parentesen, 21.11.2007
* *Finska statsrådets kommunikationsenhet*, Statsminister Matti Vanhanen vid 50-årsjubiléet med anledning av återlämnandet av Porkala, 26.1.2006
* Artikkel og kart over Hangø og Porkalaområdet (engelsk)
**Refsnes naturreservat** er en i hovedsak vestvendt skrent på Jeløya i Moss kommune. Reservatet ble første gang vernet i desember 1981, med et areal på 83 dekar. Formålet var å verne et område med edelløvskog. Reservatet ble utvidet til 220 dekar den 16. april 2010, og omfatter nå en stor variasjon av skogtyper. Berggrunnen utgjøres av basalt og rombeporfyr. I de bratteste områdene er det svært tynt med løsmasser, mens det nedenfor er rikelig. Her finnes både alm-lindeskog, gråor-askeskog og en smal brem av svartor-strandskog ned mot sjøen. Stedvis finnes sommereik og andre treslag. I nordhellingen ved Rambergnebba, der soloppvarmingen ikke er like intens, finnes mer furu og bjørk.

Ved en undersøkelse i 2006 ble det funnet 222 ulike sopparter, hvorav fem rødlistede og 20 som ikke tidligere var funnet i Østfold.

Det er mange flittig brukte stier i området.

Referanser
----------

1. 1 2  (no) Refsnes naturreservat i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
**Refstad** er et boligstrøk i Bydel Bjerke i Oslo nord. Refstad ligger i ytterkanten av Groruddalen, og grenser til Sinsen i vest, Disen og Årvoll i nord, Bjerke og Risløkka i øst og Økern og Løren i sør.

Området har fått navn etter Refstad gård som lå i området tidligere. Refstad kjennetegnes ved at de fleste veiene i området har fått navn etter eplesorter.

Refstad består for det meste av villaer. Deler av området består av store sameier med rekkehus, blant annet Gørtz Sameie. Mange av boligtomtene på Refstad er festet bort av Bjerke Travbane.

På Refstad ligger et stort friluftsområde kalt Refstadjordet. Her ligger Refstad barnehage, lekeplassen «lekeskogen», idrettsanleggene Løren idrettspark og Lørenhallen, samt en treningsbane for travhestene på Bjerke. Mellom treningsbanen og Løren Idrettspark ligger nye Løren skole som i 2006 flyttet fra Løren som følge av ombyggingen av Ring 3 mellom Ulven og Sinsen. Nærmeste skole med ungdomstrinn er Årvoll skole.

Beboerne på Refstad sogner til Sinsen og Tonsen menigheter.

Litteratur
----------

* *Lokalhistorie fra vårt nærmiljø. Omfatter områdene: Løren - Økern - Økernlund - Risløkka - Refstad - Linderud - Hovin - Ulven*. Oslo: Redaksjonskomiteen for «Østre Akern». 1997.
* Knut Are Tvedt, red. (2000). «Refstad». *Oslo byleksikon* (4. utg.). Oslo: Kunnskapsforlaget. s. 351. ISBN 82-573-0815-3.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |
Graden av **ametropi**, **refraksjonsfeil** eller **brytningsfeil** har stor betydning for kvaliteten på synsevnen, både for normaltseende og for synshemmede. Måling av brytningsfeil forteller oss hvor sterke briller eller kontaktlinser vi behøver for å kunne se optimalt. Måling og korrigering av brytningsfeil er dessuten obligatorisk når man skal måle visus. Det er først når alle brytningsfeil er korrigert og visus fremdeles er dårlig, at man kan snakke om en reell synshemning. 

I øyet er det et optisk system bestående av hornhinnen, øyelinsen og glasslegemet. Dette systemet skal bryte lysstrålene og samle disse i et skarpt punkt på netthinnen. I hviletilstand fungere disse tre delene som en sterk plusslinse, normalt tilsvarende ca. + 60 dioptrier. Barn og unge har i tillegg evnen til å øke brytekraften til ca. + 70 dioptrier. Denne evnen avtar med alderen og ved 60–årsalderen eller 70-årsalderen er den så å si borte.

Vi skiller mellom tre typer brytningsfeil:  

• Nærsynthet (myopi): det optiske systemet er for sterkt. Lyset samles i et punkt foran netthinnen. Korrigeres med en minuslinse. Skarpt bilde oppnås også ved å føre objektet nærmere øynene.  

• Langsynthet (hypermetropi): det optiske systemet er for svakt. Lyset samles i et punkt bak netthinnen. Korrigeres med en plusslinse. I og med at øynene har evne til å øke brytekraften i det optiske systemet, kan langsynthet langt på vei kompenseres uten bruk av briller. Dette vil imidlertid være slitsomt for øynene og det kan samtidig bli vanskelig
å se skarpt på nært hold.  

• Skjeve hornhinner (Astigmatisme): skjevheter i det optiske systemet forhindrer lyset i å samles i et skarpt punkt. Korrigeres med en sylinderlinse.

Synshemning/svaksynthet kun på grunn av brytningsfeil forekommer sjelden. Et unntak er uttalt nærsynthet (excessiv myopi), en patologisk tilstand hvor øyeeplet vokser seg så stort at netthinnen og synet skades.

|  |  |
| --- | --- |
| Oppslagsverk/autoritetsdata | Store medisinske leksikon **·** BNF **·** BNF (data) **·** NKC
 |
**Andrew John Bailey** (født 30. mars 1959) er en britisk embedsmann som var viseguvernør i Bank of England fra april 2013 til juli 2016.

Han hadde tidligere tjenestegjort som bankens hovedkasserer fra januar 2004 til april 2011. Han er direktør i Financial Conduct Authority.

Utdannelse
----------

Bailey var elev ved Wyggeston Boys’ Grammar School i Leicester, hvoretter han studerte ved Queens' College, Cambridge, der han tok en BA i historie og en PhD.

Karriere
--------

Etter universitetet ble Bailey forsker ved London School of Economics, før han begynte i Bank of England i 1985.

Han har jobbet i en rekke roller og funksjoner i sentralbanken, sist som administrerende direktør for banktjenester og som hovedkasserer, samt leder for bankens Special Resolution Unit (SRU). Tidligere roller inkluderer stabssjef til guvernøren og leder av den internasjonale økonomiske analysedivisjonen.

Siden utbruddet av den økonomiske krisen i august 2007 og frem til april 2011, var Bailey ansvarlig for bankens spesielle operasjoner for å løse problemer i banksektoren. 

1. april 2013 ble Bailey utnevnt til direktør i den nye Prudential Regulation Authority og første viseguvernør i Bank of England.

Referanser
----------

1. 1 2  About the Bank | People | Andrew Bailey – Executive Director and Head of the Prudential Business Unit Arkivert 10. februar 2017 hos Wayback Machine.. Bank of England.
2. ↑  «Andrew Bailey». *FCA* **(engelsk)**. 6. april 2016. Besøkt 14. februar 2017.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BBC Things
 |
**Refviksanden** ligger i Refvik i Kinn kommune. Den er en naturlig hvit sandstrand dannet av skjellfragmenter og er omtrent 1,5 kilometer lang. På folkemunne kalles den bare *Revikja*.

Refviksanden er et yndet utfluktssted for lokalbefolkningen, såvel som et populært turistmål for både norske og utenlandske tilreisende. Ettersom stranden er langgrunn er den også godt egnet for mindre barn. I tilknytning til stranden er det også en liten campingplass. Tidligere kommunalt driftet, men i 2008 tok innbyggere i Refvik over den daglige driften av anlegget.

Da campingplassen ble driftet av Vågsøy kommune, var det ingen restriksjoner med tanke på parkering. Biler stod parkert der det passet, også på selve sanden. Det hendte at biler ble stående fast i sanden og måtte trekkes/dyttes løs. Det er ikke lenger anledning til å kjøre ut på sanden og det har i stedet blitt opparbeidet rudimentære parkeringsområder som kan avnyttes mot et mindre gebyr i sommersesongen.

I tilknytning til campingplassen finnes kiosk og et sanitæranlegg med dusj og toalett, i tillegg er det etablert tømmestasjon for bobiler.

Refviksanden ble i 1988 kåret til Norges fineste badestrand av Dagbladet. I 2001 fikk den tredjeplassen. Samme året kåret Nitimen og NRK den til den nest fineste. Også i 2010 ble den kåret til Norges fineste badestrand, av nettstedet klikk.nos lesere.

Referanser
----------

1. ↑  Dagbladet papirutgaven, 18. august 2001, s. 20
2. ↑  Dagbladet papirutgaven, 18. august 2001, s. 24
3. ↑  Bergens Tidende papirutgaven, 3. juli 2002, s. 19
4. ↑  «Arkivert kopi». Arkivert fra originalen 17. juni 2010. Besøkt 15. juni 2010.

Eksterne lenker
---------------

* Bilder av Refviksanden
* Hjemmeside for Refvik

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Andrew Claude de la Cherois Crommelin** (født 6. februar 1865, død 20. september 1939) var en franskfødt, astronom som stammet fra hugenotter. Han ble født i Cherois i Frankrike, og utdannet i England ved Marlborough College og Trinity College, Cambridge. Han arbeidet ved Greenwich-observatoriet og dro på flere ekspedisjoner for å observere solformørkelser. Crommelin var president for Royal Astronomical Society fra 1929 til 1931.

Som en ekspert på kometer, viste hans beregninger av banene til det som da ble kalt Komet Forbes 1928 III, Komet Coggia-Winnecke 1873 VII, og Komet Pons 1818 II, i 1929, var banen til en og samme periodiske komet. Kometen fikk på den måten det ganske uhåndterlige navnet "Komet Pons-Coggia-Winnecke-Forbes". I 1948, ble han hedret posthumt når kometen ble oppkalt etter ham aleine (idag, i moderne nomenklatur, har den betegnelsen 27P/Crommelin). Dette er et tilsvarende tilfellet til Enckes komet, hvor den periodiske kometen er oppkalt etter personen som bestemte banen heller enn de som hadde oppdaget eller gjenoppdaget hver framtoning av komten.

Himmellegemer oppkalt etter Crommelin
-------------------------------------

* Kometen 27P/Crommelin
* Crommelin (månekrater)
* Crommelin (krater på Mars)
* Asteroiden 1899 Crommelin

Se også
-------

* Maria Henrietta de la Cherois Crommelin

Referanser
----------

1. 1 2   Dictionary of Irish Biography, Dictionary of Irish Biography-ID 002203[Hentet fra Wikidata]
2. ↑  Crommelin, Andrew Claude [D'Elacherois or De La Cherois] i Venn, J. & J. A. *Alumni Cantabrigienses*, Cambridge University Press, 10 vols, 1922–1958.
3. ↑  Citation for (1899) hos

Portaler: Astronomi | Storbritannia

|  |  |
| --- | --- |
| Oppslagsverk/autoritetsdata | Dictionary of Irish Biography **·** Deutsche Biographie **·** VIAF **·** GND **·** LCCN **·** ISNI **·** SUDOC **·** ICCU
 |
**Abu Ja'far Muhammad al-Muntasir bi-'llah** (arabisk: أبو جعفر محمد المنتصر بالله, *Abū Ǧaʿfar Muḥammad al-Muntaṣir bi-'llāh*; født november 837, drept juni 862) var den ellevte abassidiske kalif (861–862).

Al-Muntasir var sønn av al-Mutawakkil (847–861), og kom til makt i 861. Dette var etter at han hadde sannensverget seg med tyrekiske offiserer som så hadde styrtet og myrdet faren. Med dette maktskiftet begynte heftige maktkamper i kalighogget i Samarra. Begge abbasideprinsene higet etter å bli kalifer, men de var selv manipulerte av forskjellige grupperinger innen det tyrkiske militære. Konfliktene mellom de tyrkiske offisersgrupper gjorde at al-Muntasir ikke klarte å riktig befeste sin makt. Allerede etter seks måneder ble han selv styrtet og myrdet. Tyrkerne innsatte så al-Mustain (862–866) som den neste kalif.

Referanser
----------

1. 1 2 3   TDV İslam Ansiklopedisi, oppført som MÜNTASIR-BİLLÂH, besøkt 16. februar 2023[Hentet fra Wikidata]
2. ↑   History of Prophets and Kings, bind 34[Hentet fra Wikidata]

Litteratur
----------

* Kennedy, Hugh N. (2004). *The Prophet and the Age of the Caliphates: The Islamic Near East from the 6th to the 11th Century* (Second utg.). Harlow, UK: Pearson Education Ltd. ISBN 0-582-40525-4.
* Kennedy, Hugh (2006). *When Baghdad Ruled the Muslim World: The Rise and Fall of Islam's Greatest Dynasty*. Cambridge, MA: Da Capo Press. ISBN 978-0-306814808.
* William Muir, The Caliphate: Its Rise, Decline, and Fall.
**«Snowbird»** er en kanadisk sang med melodi og tekst av Gene MacLellan, og selv om den har blitt spilt inn på plate av mange utøvere (innbefattet Elvis Presley), er den best kjent gjennom Anne Murrays honningssøte versjon. Den ble spilt inn i 1969 og utgitt av Capitol Records i mai 1970. Produsent var Brian Ahren.

For Murray satte denne sangen i gang en lang karriere med internasjonal eksponering. «Snowbird» nådde en åttendeplass på den amerikanske Billboard Hot 100-singlelisten, lå to uker i toppen på den amerikanske Billboard Adult Contemporary Singles-listen og ble også en overraskende amerikansk Top Ti-countryslager.

Sangen kom på den britiske singlelisten 24. oktober 1970 og lå der i tolv uker med nummer 23 som høyeste plassering.

Den ble sertifisert som gullplate av RIAA.

Temaet og tilnærmelsen likner meget på den tidlgere kjempeslageren «Yellow Bird» ved å sammenlikne fortelleren som har kjørt seg fast på stedet til sin hjertesmerte med fuglens evne til å fly avsted.

«Snowbird» solgte godt over én million eksemplarer og ble nylig plukket ut som nummer nitten på 50 Tracks: The Canadian Version-listen, en delvis populistisk tilnærmelse til å definere de mest innflytelsesrike sangene med kanadiere.

Notable innspillinger
---------------------

* Lynn Anderson (på albumet *Rose Garden*)
* Burl Ives

Norsk versjon
-------------

Einar Jemtland har skrevet en norsk tekst. Den norske tittelen er «Gjør din drøm til virkelighet». Sangen ble utgitt av Anne Marie Kvien med Erik Bottolfsens orkester på LP-platen *Sterke norske* (Music for Pleasure MFP 50166).

Referanser
----------

1. ↑  Chart Stats.com - Anne Murray - Snowbird
2. ↑  RIAA Gold & Platinum Searchable Database – Snowbird
3. ↑  50 Tracks
4. ↑  Se plateetiketten
|}

***Penichrolucanus leveri*** er en bille som hører til familien hjortebiller (Lucanidae) i gruppen skarabider (Scarabaeoidea).

Utseende
--------

En gsnake liten (5-7 millimeter), avlang, svært blank, brunrød til svart bille. Den er blant de minste hjortebillene. Slekten kjennes lett på at føttene (tarsene) er tydelig reduserte og ganske korte. Ellers minner de om små gjødselbiller (Aphodiinae). Hannens kjever er ikke forstørrede, men hodet er noe utvidet mot siden og skovlformet. Det skovlformede hodet er dypt U-formet innbuktet foran, fasettøynene er nyerformede og sitter oppe på hodet. Pronotum er svært blankt, spredt og kraftig punktert.

Levevis
-------

I alle fall noen av artene lever i (gamle?) termitt-tuer, der larvene trolig eter dødt organisk materiale.

Utbredelse
----------

Arten er utbredt på Ny-Guinea og Salomonøyene.

Systematisk inndeling
---------------------

Slekten ble før gjerne regnet til gruppen Figulini i underfamilien Lucaninae. Noen av artene har også vært plassert i familien knokkelbiller (Trogidae).

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien hjortebiller, Lucanidae Latreille, 1806
				+ Underfamilien Penichrolucaninae
					- Slekten *Penichrolucanus* Deyrolle, 1863
						* ***Penichrolucanus leveri*** Arrow, 1938

Kilder
------

* Liste over artene
* Bilde av arten

Eksterne lenker
---------------

* (en) *Penichrolucanus leveri* i Global Biodiversity Information Facility Rediger på Wikidata

* *Penichrolucanus leveri* – detaljert informasjon på Wikispecies Rediger på Wikidata
**Grøa** er en sideelv fra sør til Driva i Sunndal kommune, Møre og Romsdal fylke.

Geografi
--------

Selve Grøa er bare 6,5 km lang, men vassdraget er 20,6 km langt og drenerer et nedbørsfelt på 58,2 km². Elven har utspring i et lite tjern 778 moh sør for Svartsnytvatnet i Grødalen, en fjelldal parallelt med hoveddalen til Driva sør for Sunndalen. Fra utspringet heter elvestrengen Grøna og flyter vest-nordvest gjennom Svartsnytvatnet og tar opp et tyvetalls mindre og større bekker på sin ferd. Fra Dalavatnet (440 moh) skifter den navn til Grøa, snur nordover Litlgrødalen og kommer ned ved Grøa der den snur vestover og flyter parallelt med Driva 1,5 km før den munner ut i Bråthølen 40 moh. Den eneste større tilførselen av vann til Grøa kommer fra tre noe større elver: Grynna (9 km lang) fra Hesttjønna (1342 moh) i sør, Serkja (5,2 km lang) fra et lite tjern (1230 moh) vest for Serkjedalsvatnet (1138 moh) og Reinåa fra Reinåvatna (1067 moh) i nord, 4,5 km lang.

Kraftutbygging
--------------

Se egen artikkel om Grøa Kraftverk.

Vern
----

Grøa bekkekløft har fått verneverdi 5 i Prosjekt Bekkekløfter 2008. Dette gjelder den store nedskårede kløften i nedre deler av Litlgrødalen. Partiet er 3 km langt og har ovenfra form av et særlig trangt og bratt gjel med mye berg og rasmark avløst av et flatere parti mens siste delen er en klassisk bekkekløft med skogkledde lier.Det er denne delen av vassdraget som er utbygget.

Referanser
----------

1. ↑  «NVE Atlas». Norges vassdrags- og energidirektorat
2. ↑  «Grøa Verdi 5» (PDF).  lest 10. september 2014
Logo til USAMU
**United States Army Marksmanship Unit** (**USAMU** eller **AMU**) er en del av United States Army som driver med skytesport, skytetrening for amerikanske soldater og rekruttering til den amerikanske hæren. Army Marksmanship Unit ble opprettet i 1956 etter ordre fra president Dwight D. Eisenhower, da med eneste oppdrag å vinne internasjonale konkurranser som på den tiden ble dominert av Sovjetunionen. I sommer-OL 1964 vant USA sju medaljer i skyting, og seks av dem ble vunnet av AMU-medlemmer. Flere AMU medaljer har tatt internasjonale medaljer siden. New York Times skrev i 2008 at AMU har rykte på seg for å ha den beste utdanningen for konkurranseskyttere i USA. AMU har også trent skarpskyttere i det amerikanske forsvaret og bistått i utviklingen av den amerikanske hærens våpen.

Avdelinger
----------

AMU består i dag av seks avdelinger for konkurranseskyting.

* Dynamisk sportsskyting
* Hagle
* ISSF rifle
* Paraskyting
* Pistol (tverrfaglig lag)
* Service rifle (High power rifle)

Se også
-------

* Forsvarets Skyteutvalg

Referanser
----------

1. ↑  USAMU History Arkivert 5. september 2015 hos Wayback Machine.
2. ↑  Katie Thomas, "Army Sharpshooters Have Olympic Medals in Their Sights", *The New York Times*, July 10, 2008.

Eksterne lenker
---------------

* USAMU sin hjemmeside
* USAMU på Facebook
En Boeing Douglas DC-8-63CF fra Loftleiðir fotografert i 1978
**Loftleiðir** var et privat islandsk flyselskap grunnlagt den 10. mars 1944 av tre unge islandske flyvere som etter hjemkomst fra flyverutdannelse i Canada stiftet selskapet. Første årene opererte selskapet utelukkende på innenlandsnettet fra Reykjavík lufthavn.

Historie
--------

Den 17. juni 1947, på Islands nasjonaldag, startet Loftleiðir sin første internasjonale rute mellom Reykjavík og København. Flyet som ble brukt var en Douglas DC-4, Islands første virkelige fly egnet for utenrikstrafikk. I 1948 fikk Loftleiðir tillatelse til å fly til USA, og den 26. august 1948 landet Loftleiðir's *Skymaster* på  Idlewild Airport (nå kjent som *JFK*) med 46 passasjerer i den første kommersielle flygning mellom Island og USA. Fire år senere, i 1952, startet Loftleiðir regulær ruteflygning mellom New York og Europa via Island.

På 1950-tallet var restriksjonene innen den internasjonale flytrafikken langt større enn i dag. De fleste selskaper hadde stort sett bare tillatelse til å transportere passasjerer og gods til og fra eget land gjennom bilaterale avtaler, noe som var regulert gjennom Luftens friheter. Men Loftleiðir utnyttet det som lå i det som den gang ble kalt Luftens fem friheter (den 3. og 4. frihet); muligheten til å transportere passasjerer mellom Europa og USA ved å fly disse *til* Island og *fra* Island. Det var ikke nødvendig, rent fysisk, å dele reisen i to, bare å utstyre passasjerene med to billetter.

I løpet av 1960- og 1970-årene innførte Loftleiðir lavprisbilletter over Nord-Atlanteren med Luxembourg som utgangspunkt, via de nordiske landene og Island. Tilbudet om lavprisbilletter ble meget populært og selskapet tiltrakk seg mange passasjerer, men selskapet ble motarbeidet av IATA på grunn av dette. Etter hvert som selskapet fikk økonomiske problemer og konkurransen med Islands nasjonale selskap Flugfélag Íslands ble merkbar, samtidig med et økende press fra den islandske regjering om sammenslutning, gikk de to selskaper i 1973 sammen og dannet Icelandair.

Navnet Flugfélag Íslands ble vakt til live igjen i 1997 gjennom en sammenslutning av Icelandair og Flugfélag Norðurlands og fra 2003 opererer Loftleiðir Icelandic igjen som et charterselskap og med utleie av fly.

Se også
-------

* Luftens friheter

Eksterne lenker
---------------

* Loftleiðir
* Annonse for billige flyreiser

Portal: Island

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN
 |
**Snow Boyz** er en norsk hiphop-gruppe fra Oslo, bestående av brødrene Rafael «Wavy Marley» Domingos og Paulo «SK!P» Domingos. Gruppen fikk sitt gjennombrudd i høsten 2016 med hitsinglen «42».

Bakgrunn
--------

De to brødrene er opprinnelig fra Angola, og flyktet derfra da de var ni og seks år gamle. Foreldrene hadde flyktet fra Angola noen år tidligere, og de to guttene ble gjenforent med dem i Tromsø.

Musikalsk virke
---------------

Snow Boyz signerte kontrakt med plateselskapet YGMG i 2016, og i 2018 innledet fikk de kontrakt med Universal Music Group (Def Jam Norway). Deres første album *Hvitt* ble utgitt 27. september 2019, og i juni 2021 ga de ut oppfølgeren *Bare Bangerz*.

Snow Boyz har opptrådt på festivaler som Slottsfjell, Opptur, Findings Festival og Roskilde Festival. Musikken til gruppen er sterkt inspirert av amerikansk trapsound og afrobeats.

Referanser
----------

1. ↑  «Norsk i Danmark: En opplevelse utenom det vanlige». *Dagsavisen* **(norsk)**. Besøkt 8. desember 2022.
2. 1 2 3  «Snow Boyz trodde de aldri skulle se familien igjen». *NRK P3* **(norsk)**. 9. desember 2019. Besøkt 8. desember 2022. «Det er ikke ofte Rafael og Paulo Domingos, brødrene bak rapduoen Snow Boyz, snakker om hvordan de kom til Norge som flyktninger – ni og seks år gamle.»
3. ↑  Dagbladet (4. desember 2016). «Meningen med livet, universet og hele driten». *dagbladet.no* **(norsk)**. Besøkt 8. desember 2022. «Høstens mest essensielle norske raplåt er laget av Snow Boyz.»

Eksterne lenker
---------------

* (en) Snow Boyz på Apple Music Rediger på Wikidata

* (en) Snow Boyz på MusicBrainz Rediger på Wikidata

* (en) Snow Boyz på Spotify Rediger på Wikidata
Dinar fra al-Mansurs regjeringstid
**Abū Jaʿfar ʿAbd Allāh ibn Muhammad ibn ʿAlī al-Mansūr** (arabisk: ابو جعفر عبدالله ابن محمد المنصور; også kjent under skrivemåten **Almanzor**, født muligens i august 714 i al-Humaima øst for Jordanelven, død 7. oktober 775 ved Biʾr Maimūn) var den abbasidiske kalifen av islam som regjerte fra 754 til 775. Han grunnla Bagdad i år 762, og innrettet i 768 byen som sin residensby.

Liv og virke
------------

### Bakgrunn

Al-Mansur var bror til grunnleggeren av abbasidedynastiet, As-Saffah. Hans far, Muhammad, ble sagt å være oldebarn av Abbas ibn Abd al-Muttalib, som var Mohammads yngste onkel; hans mor Sallama var - ifølge det marokkanske 13o0-talls historieverk Rawd al-Qirtas - en berverkvinne gitt til hans far.

### Kalif

Al-Mansur var en dynamisk hersker som baserte sin makt på islamsk teokratisk ideologi. Han bygde opp offentlig forvaltning og fremmet økonomisk blomstring.

I begynnelsen av sin regjering var han tvunget til å kjempe mot såvel alidiske pretendenter som mot sin egen onkel (farbror). Hans felttog i Armenia, Sicilia og Kappadokia hadde lite fremgangg, men deler av India ble erobret. Spania gikk helt tapt til umayyadene.

Han døde underveis til Mekka på hajjreise ved Biʾr Maimūn, etter et fall fra sin hest.

Han ble gravlagt et sted langs veien, i en av hundrevis av graver som ble gravd for å skjule levningene fra umayyadene.

Han ble etterfulgt av sin sønn al-Mahdi.

Referanser
----------

1. ↑   Encyclopædia Universalis, besøkt 21. oktober 2017[Hentet fra Wikidata]
2. ↑   Autorités BnF, besøkt 21. oktober 2017[Hentet fra Wikidata]
3. ↑   www.britannica.com[Hentet fra Wikidata]
4. ↑  World's Great Men of Color vol. II
5. ↑  Vgl. Muth: *Der Kalif al-Manṣūr im Anfang seines Kalifats.* 1988, s. 199.
6. ↑  Carlquist, Gunnar, red. (1933). *Svensk uppslagsbok. Bd 14*. Malmö: Svensk Uppslagsbok AB. s. 979.

Kilder
------

* *Nationalencyklopedin*, CD-utgåvan 2000

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL
 |
**Lofstadåsen** er et boligområde på Lofstad på Tromøy i Arendal kommune, med postnummer 4812 Kongshavn. 

Boligområdet ble etablert i 2008 og de første beboerne flyttet inn i 2009. Boligområdet består primært av frikjøpte eneboligtomter, samt 4-mannsboliger. Pr 2014 er det kun 1 eneboligtomt som ikke er opparbeidet, mens det foregår bygging av 4-mannsboliger som forventes ferdigstilt ila 2015. 

Lofstadåsen velforening ivaretar beboernes interesser og jobber for et bra bomiljø. I 2013 fikk Lofstadåsen velforening etablert nærmiljøanlegg, bygget ved hjelp av egne midler, sponsorer og tippemidler, bestående av ballbinge, aktivitetselementer og aktivitetsapparater. Lofstadåsen velforening er tilknyttet "Grasrotandelen", i regi av Norsk Tipping.

Navnutvelgelse
--------------

Navnkomiteen i Arendal kommune fikk inn flere forslag til navn:

* Faster Marens vei
* Topsys vei
* Solbakken
* Lille/Store Grisehaven
* Salomons have
* Lofstadbakken
* Lofstadåsen

Sistnevnte ble anbefalt av rådmannen.

Kilder
------

* Møteinnkallelse Arendal Kommune, Navnekomite, 10. desember 2008
* IF Sport & Anlegg, nyhetssak, 12. november 2013
* Lofstadåsen velforening, Brønnøysundregistrene
**Morteza Pashaei** (persisk: مرتضی پاشایی‎, født 13. august 1984 i Teheran, død 14. november 2014 samme sted) var en iransk musiker, komponist og popstjerne.

Pashaei studerte grafisk design og var svært interessert i musikk helt siden barndommen da han begynte å spille gitar. 3. november 2014, to tiår senere ble han innlagt på Teherans Bahman sykehus og diagnostisert med magekreft. Kjemoterapi ble igangsatt mot den aggressive kreften, men forsøket feilet og han døde 14. november 2014, 30 år gammel.

Tidlig liv
----------

Pashaei ble født 11. august 1984 i Aryashar i Teheran. Han var interessert i musikk og begynte å spille gitar som fjortenåring. I tillegg til gitar spilte han også piano og skrev mange av sine egne låter. Han studerte grafisk design ved Islamic Azad-universitetet og ble uteksaminerte i 2008.

Karriere
--------

Pashaei begynte som profesjonell musiker i 2009 ved å legge musikk ut på nettet, og da spesielt på YouTube. Som artist var han kjent for å være svært innovativ.[] Han er best kjent for Yeki Hast (2012). Til tross for sin sosiale status var Morteza kjent for å være veldig jordnær og viste alltid sin takknemlighet og kjærlighet overfor fansen.[] Fansen hans kaller han for «Emperator», som bokstavelig talt betyr keiser, fordi han var keiseren av popmusikk i Iran.

Kreft
-----

Sent i 2013 ble det annonsert at Pashaei ble diagnostisert med magekreft. Hans nærmeste avviste nyheten, men nettsiden til den unge musikeren annonserte at hans planlagte konserter hadde blitt kansellert grunnet sykdom. Han dukket opp med hatt på TV en måned senere og snakket om sykdommen han hadde. Han undergikk en omfattende operasjon før han annonserte nyhetene.

Den 3. november 2014 ble Pashaei overført til Baham i Teheran og journalført under intensivavdelingen på sykehuset. Hans fysiske form ble forverret og tusen av fans samlet seg rundt sykehuset hvor han holdt til. Til tross for sykdommen ga Pashaei aldriopp og kjempet til det siste. Ifølge legen hans holdt styrken hans han i live i ett år.[] Han sa også at Pashaei ennå hadde håp om å overleve etter en siste behandling og hadde håp om å overleve slik at han kunne opptre i Toronto i Canada den 29. november 2014 som skulle være den første konserten på hans kanadiske og internasjonale turne.

Referanser
----------

1. ↑  «Biografi: Morteza Pashaei». Besøkt 12. februar 2018.
2. ↑  «Thousands Across Iran Mourn Death of Popular Singer». 15. november 2014. Besøkt 12. februar 2018.

Eksterne lenker
---------------

* (en) Morteza Pashaei på Apple Music Rediger på Wikidata

* (en) Morteza Pashaei på MusicBrainz Rediger på Wikidata

* (en) Morteza Pashaei på Spotify Rediger på Wikidata

* (en) Morteza Pashaei på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** MusicBrainz **·** AllMusic
 |
**Abu Ishaq Muhammad al-Muhtadi bi-'llah ibn al-Wathiq** (arabisk: أبو إسحاق محمد المهتدي بالله بن الواثق‎ *Abū Isḥāq Muḥammad al-Muhtadī bi-'llāh b. al-Wāṯiq*; død 21. juni 870) var den fjortende abbasidiske kalif (869–870).

Al-Muhtadi hadde ry på seg som en from mann. Han ble innsatt som kalif av al-Mu'tazz' (866–869) mordere. Annerledes enn de tyrkiske garder hadde forestilt seg, ble han ikke noen marionette for dem, og han forsøkte heller å utnytte spliden mellom dens offiserer. Idet han ikke hadde kontrollen over sikkerheten i Samarra, ble han myrdet allerede 21. juni 870. Under hans etterfølger al-Mu'tamid (870–892) lyktes det abbasidene å stabilisere sin makt igjen.

Litteratur
----------

* Kennedy, Hugh N. (2004). *The Prophet and the Age of the Caliphates: The Islamic Near East from the 6th to the 11th Century* (Second utg.). Harlow, UK: Pearson Education Ltd. ISBN 0-582-40525-4.
* Kennedy, Hugh (2006). *When Baghdad Ruled the Muslim World: The Rise and Fall of Islam's Greatest Dynasty*. Cambridge, MA: Da Capo Press. ISBN 978-0-306814808.
***Var det en drøm*** er en populær norsk slagermelodi komponert av Reidar Thommessen. Teksten var skrevet av Magnus Brostrup Landstad, sønnesønn av salmedikteren med samme navn.

Komponisten
-----------

Komponisten Reidar Thommessen var kjent som «Valsekongen». Han komponerte over 50 valser og mange klavérkomposisjoner. *Var det en drøm* blir også kalt for *Måneskinnsvalsen* og *Husker du den gang i måneskinn*. Ved siden av *Jeg elsker ditt smil og din latter* (1916) er denne melodien en av de mest kjente av valsene hans.

Melodien
--------

Komposisjonen ble skrevet i 1912, men slo igjennom i Norge først etter at den ble populær i Danmark og Sverige.

#### Danmark

Melodiens første gjennombrudd kom i Danmark 1917, hvor den ble fremført på Tivolis sommerrevy av Kiss Andersen (kjent som Kiss Gregers) og het «Den slemme maane», med tekst av Carl Arctander og Carl Th. Dreyer (før Dreyer ble filmregissør). Mens den norske teksten er en ren kjærlighetstekst, er den danske revyversjonen litt vågal.

#### Sverige

Sangen vandret fra Danmark til Sverige i 1919, hvor kuplettforfatteren Karl-Ewert Christenson oversatte den danske teksten til svensk («Den farliga månen»). Den ble lansert i Karl-Ewerts og Karl Gerhards sommerrevy på Folkteatern i Stockholm i 1919. Revyen bar tittelen «*Chauffeur – Folkteatern!»*, og ble Karl-Gerhards store gjennombrudd. Den svenske versjonen av Thommessens melodi har blitt spilt inn på plate av en rekke ulike artister, blant annet av Stina Hellqvist og av Gustav Fonandern. Som instrumentalversjon er den brukt i filmen *Eviga länkar* fra 1946.

#### Norge

I Norge ble Thommessens komposisjon blant annet signaturmelodi til det musikalske TV-programmet *Husker du?*, som gikk på NRK i 130 avsnitt mellom 1971 og 1985. Melodien er også brukt i de norske filmene *Støv på hjernen* (1959) og *Hurra for Andersens* (1966).

Referanser
----------

1. ↑  «M B Landstad – Norsk biografisk leksikon». *Store norske leksikon* **(norsk)**. Arkivert fra originalen 31. januar 2017. Besøkt 19. januar 2017.
2. ↑  Norsk biografisk leksikon: *Landstad*
3. ↑  Den danske filmdatabas: *Kim Gregers*
4. ↑  CardCow: *Den slemme maane - Kiss Andersen*
5. ↑  «Svensk Musik (Stim): *Den farliga månen*». Arkivert fra originalen 4. mars 2016. Besøkt 21. desember 2012.
6. ↑  Karl Gerhard-sällskapet: *Om Karl Gerhard* Arkivert 16. september 2013 hos Wayback Machine.

Kilder
------

* Sangene i våre hjerter, Elin Prøysen, Damm 2007
**Heini Lohrer** (født 29. juni 1918, død 12. desember 2011) var en sveitsisk ishockeyspiller som deltok i de olympiske vinterleker 1948 i St. Moritz.

Lohrer vant en olympisk bronsemedalje i ishockey under vinter-OL 1948 i St. Moritz. Han var med på det sveitsiske laget som kom på tredjeplass i turneringen bak Canada og Tsjekkoslovakia.

Ishockeyturneringen ble avviklet som en enkeltserie med ni lag, der alle lagene møttes en gang. 
Sveits vant seks kamper og tapte to, de tapte med 0-3 mot Canada og 1-7 til Tsjekkoslovakia. Sveits fikk tolv poeng og ble nummer tre i tabellen bak Canada og Tsjekkoslovakia som begge fikk femten poeng. Canada vant serien og ble olympiske mestere med to måls bedre målforskjell enn Tsjekkoslovakia.

OL-medaljer
-----------

* 1948 Sveits’ flagg St. Moritz - Bronse Bronse i ishockey Sveits’ flagg Sveits

Referanser
----------

1. ↑   «Lohrer dies at 93», besøkt 13. februar 2013[Hentet fra Wikidata]
2. ↑  «Lohrer dies at 93». Iihf.com. Arkivert fra originalen 17. januar 2012. Besøkt 26. desember 2011.
3. ↑  «Heini Lohrers profil på Sports Reference.com». Arkivert fra originalen 31. august 2011. Besøkt 28. desember 2011.

Eksterne lenker
---------------

* (en) Heini Lohrer – Olympedia Rediger på Wikidata

* (en) Heini Lohrer – Sports-Reference (OL-resultater – arkivert) Rediger på Wikidata

* (en) Heini Lohrer – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Svartfjell** (nordsamisk: *Čáhppesvárri*) er et fjell, ei bygd og en grunnkrets på Senja, i Lenvik kommune, Troms. Svartfjellet ligger vest for tettstedet Gibostad og har en høyde på 344 moh. Bygda Svartfjell ligger sør for fjellet, ved Tømmervatnet.

Svartfjell grunnkrets er, med sine 118,91 km², den arealmessig største i Lenvik kommune, men det bor bare 19 personer innenfor grensene. Den omfatter en stor del av innlandet og fjella på det nordøstlige Senja, og begge de to største innsjøene på øya ligger i grunnkretsen; Lysvatnet og Svartholvatnet (den delen som er i Lenvik). Bebyggelsen ligger langs den 14 km lange veien som går fra fylkesvei 861 ved Landøya sørvest for Gibostad til endepunktet på Bukkemoen, like nord for nordenden av Lysvatnet.

Den første bygda man kommer til er Svartfjell. Omtrent halvveis på strekningen kommer man til Lysvatnet, hvor veien går langs nordøstsiden. Her ligger Nymoen, som er den grenda hvor det bor flest folk. Der Lysvatnet er på sitt smaleste, omtrent midtveis, går det bro over, og veien fortsetter nordover langs vestsiden av vatnet. Like vest for brua ligger Lysbotn kraftverk. På Bukkemoen, der veien slutter bor familien som forvalter Nord-Senja reinbeitedistrikt.

Innbyggere i Svartfjell grunnkrets:

| 2000 | 2005 | 2010 | 2015 |
| --- | --- | --- | --- |
| 35 | 26 | 19 | 17 |
Heinkel He 178
**Heinkel He 178** var verdens første turbojetdrevne fly. Det var et privat prosjekt utviklet av tyske Heinkel, og den første og eneste prototypen ble fløyet første gang 27. august 1939 av testpiloten Erich Warsitz.

Testflygningene var en suksess. Flyet oppnådde en topp-hastighet på rundt 650 km/t, noe som var raskere enn noe stempelmotor-drevet fly på den tiden. Marsjfarten var 585 km/t, men den antatte maksimale hastigheten man hadde håpet på, 700 km/t, ble ikke oppnådd av noe fly før i 1944.

Flyet ble vist frem for Reichsluftfahrtministerium i oktober 1939, men interessen var lunken, og prosjektet fikk ingen videre offentlig støtte. Heinkel gikk videre med å produsere jetflyet Heinkel He 280, hvor mange av erfaringene fra He 178 prosjektet ble tatt i bruk.

Den eneste He 178 prototypen ble plassert i Deutsches Technikmuseum i Berlin, hvor det ble ødelagt i et bombeangrep i 1943.

Spesifikasjoner
---------------

**Dimensjoner**

* **Mannskap:** 1
* **Lengde:** 7,48 m
* **Høyde:** 2,10 m
* **Vingespenn:** 7,20 m
* **Vekt (tom):** 1 590 kg
* **Maks startvekt:** 1 990 kg
* **Rekkevidde:** Ukjent

**Ytelse**

* **Toppfart:** 700 km/t
* **Motor:** Heinkel HeS 3 B turbojet med 500 kp skyvekraft

Kilder
------

* SecondWorldWarHistory.com – Heinkel He 178 Besøkt 14.07.2008
* The official **Erich Warsitz** Website, inclusive rare videos (Heinkel He 178) and audio commentaries

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
Wildlife Express - Harambe Station
Expedition Everest
**Disney's Animal Kingdom** (til daglig bare kalt **Animal Kingdom**) er en kombinert fornøyelsespark og dyrehage i Disneyworld i Florida. 

Parken åpnet 22. april 1998. Med sine 2 km² er den nesten fem ganger så stor som Magic Kingdom, og er også den største Disney-parken i verden. Her finnes både raske og rolige attraksjoner, i tillegg til over 1 700 dyr fra mer enn 250 arter.

Tema for parken er dyr som lever i dag, dyr som er utryddet (f.eks. dinosaurer) og dyr fra eventyr og legender (f.eks. drager). En av parkens mest kjente attraksjoner er **Kilimanjaro Safaris**, som tar gjestene med på en afrikansk safari. Gjestene sitter i åpne busser som kjører gjennom safaridelen av parken, hvor det er mulig å komme ganske nær mange av dyrene. Turen varer i 18 og et halvt minutt, men det er ikke et eneste gjerde å se i løpet av turen. Dyrene befinner seg i innhegninger slik at rovdyr og byttedyr aldri har mulighet til å møte hverandre, men disse gjerdene er godt skjult for å ligne mest mulig på en virkelig safari.

Temaer
------

Parken er delt inn i syv soner med hvert sitt tema:

* *Oasis*
* *Discovery Island*
* *Camp Minnie-Mickey*
* *Africa*
* *Asia*
* *Rafiki's Planet Watch*
* *DinoLand U.S.A*.

Referanser
----------

1. ↑  Disney's Animal Kingdom® Park – Overview

Eksterne lenker
---------------

* Offisielt nettsted

* (en) Disney's Animal Kingdom – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** LCCN **·** GeoNames
 |